钦定古今图书集成/明伦汇编/官常典/第787卷 > 锺离瑾
## 钦定古今图书集成/明伦汇编/官常典/第787卷 > 锺离瑾

按《宋史》本传：“‘瑾字公瑜，庐州合肥人。举进士，为简州
推官，以殿中丞通判益州。建言州郡既上雨后虽凶
旱，多隐之以成前奏，请令监司劾其不实者’。擢开封
府推官，出提点两浙刑狱。衢、润州饥，聚饿者食之，颇
废农作。请发米二万斛赈给，家毋过一斛。后徙淮南
转运副使，历京西、河东、河北转运使，改江、淮制置发”
运使。殿直王乙者，请“自扬州召伯埭东至瓜州，濬河
百二十里，以废二埭。”诏瑾规度，以工大不可就，止置
闸召伯埭旁，人以为利。累迁尚书刑部郎中，为三司
户部副使，除龙图阁待制、权知开封府。未逾月得疾，
仁宗封药赐之，使未及门而卒。